## STAVNOPRÁVNY VÝBOR

**NÁRODNEJ RADY SLOVENSKEJ REPUBLIKY**

 110. schôdza

 Číslo: CRD-1750/2019

748

**U z n e s e n i e**

**Ústavnoprávneho výboru Národnej rady Slovenskej republiky**

**z 8. októbra 2019**

k návrhu poslanca Národnej rady Slovenskej republiky Petra PAMULU na vydanie zákona, ktorým sa mení a dopĺňa zákon č. 91/2010 Z. z. o podpore cestovného ruchu v znení neskorších predpisov (tlač 1645)

 **Ústavnoprávny výbor Národnej rady Slovenskej republiky**

 **A. s ú h l a s í**

 s návrhom poslanca Národnej rady Slovenskej republiky Petra PAMULU na  vydanie zákona, ktorým sa mení a dopĺňa zákon č. 91/2010 Z. z. o podpore cestovného ruchu v znení neskorších predpisov (tlač 1645);

 **B. o d p o r ú č a**

Národnej rade Slovenskej republiky

 návrh poslanca Národnej rady Slovenskej republiky Petra PAMULU na vydanie zákona, ktorým sa mení a dopĺňa zákon č. 91/2010 Z. z. o podpore cestovného ruchu v znení neskorších predpisov (tlač 1645) **schváliť** so zmenami a doplnkami uvedenými v prílohe tohto uznesenia;

**C. p o v e r u j e**

 predsedu výboru

predložiť stanovisko výboru k uvedenému návrhu zákona predsedníčke gestorského Výboru Národnej rady Slovenskej republiky pre hospodárske záležitosti.

 Róbert Madej

 predseda výboru

overovatelia výboru:

Ondrej Dostál

Irén Sárkӧzy

## P r í l o h a

**k uzneseniu Ústavnoprávneho**

**výboru Národnej rady SR č. 748**

**z 8. októbra 2019**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Pozmeňujúce a doplňujúce návrhy**

**k návrhu poslanca Národnej rady Slovenskej republiky Petra PAMULU na vydanie zákona, ktorým sa mení a dopĺňa zákon č. 91/2010 Z. z. o podpore cestovného ruchu v  znení neskorších predpisov (tlač 1645)**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**1. K čl. I, 3. bodu**

V čl. I, 3. bode [§ 4 písm. q)] sa slová „je poskytovateľom investičnej pomoci“ nahrádzajú slovami „poskytuje investičnú pomoc“.

Pozmeňujúci legislatívno-technický návrh, ktorý gramaticky koriguje navrhované ustanovenie vzhľadom na znenie úvodnej vety.

**2. K čl. I, 4. bodu**

V čl. I, 4. bode (§ 27b až 27i) odkazy a poznámky pod čiarou k odkazom 9c až 9s sa označujú ako odkazy a poznámky pod čiarou k odkazom 9e až 9u a zároveň sa vykoná aj úprava úvodnej vety.

Pozmeňujúci legislatívno-technický návrh, ktorý reaguje na zákon č. 221/2019 Z. z., ktorým boli do zákona č. 91/2010 Z. z. vložené odkazy a poznámky pod čiarou k odkazom 9c a 9d.

**3. K čl. I, 4. bodu (§ 27b ods. 2)**

Poznámka pod čiarou k odkazu 9f znie:

„9f) Čl. 1 ods. 2 až 5 a čl. 13 nariadenia Komisie (EÚ) č. 651/2014 zo 17. júna 2014 o vyhlásení určitých kategórií pomoci za zlučiteľné s vnútorným trhom podľa článkov 107 a 108 zmluvy (Ú. v. EÚ L 187, 26.6.2014) v platnom znení.“.

Legislatívno-technická úprava uvedenia celého oficiálneho znenia daného právne záväzného aktu EÚ z dôvodu jeho prvého použitia v zákone (bod 41. legislatívno-technických pokynov).

**4. K čl. I, 4. bodu**

V čl. I, 4. bode, § 27e ods. 1 písm. d) sa slovo „kombináciu“ nahrádza slovom „kombinácia“ a slovo „nepresahujúcu“ sa nahrádza slovom „nepresahujúca“.

Pozmeňujúci návrh gramatickej povahy.

**5. K čl. I, 4. bodu**

V čl. I, 4. bode, § 27i ods. 1 v úvodnej vete sa za slovo „Vláda“ dopĺňajú slová „Slovenskej republiky“.

Pozmeňujúci legislatívno-technický návrh vzhľadom na to, že v návrhu zákona nie je zavedená legislatívna skratka „vláda“.